Oficiālais Vēstnesis L 102 , 12/04/2001 Lpp. 0034 - 0035



Komisijas Regula (EK) Nr. 732/2001 (2001. gada 11. aprīlis), ar kuru groza Regulu (EK) Nr. 1498/1999, ar ko paredz noteikumus Padomes Regulas (EEK) Nr. 804/68 īstenošanai attiecībā uz saziņu starp dalībvalstīm un Komisiju piena un piena produktu nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 40. pantu, tā kā: (1) Komisijas Regula (EK) Nr. 1498/1999 [3], kurā grozījumi izdarīti ar Regulu (EK) Nr. 1535/2000 [4], inter alia paredz nosūtīt datus par produktu daudzumiem, par ko ir izdotas licences saskaņā ar dažādiem importa režīmiem. (2) Jāparedz arī nosūtīt šādus datus par izdotajām licencēm importam saskaņā ar Komisijas 1998. gada 9. novembra Regulu (EK) Nr. 2414/98, ar ko paredz sīki izstrādātus noteikumus par to, kā piemērot režīmus, kuri attiecas uz Āfrikas, Karību jūras baseina un Klusā okeāna valstu (ĀKK valstis) izcelsmes piena produktu importu, un ar ko atceļ Regulu (EEK) Nr. 1150/90 [5], un importam no Rietumbalkānu valstīm saskaņā ar Padomes 2000. gada 18. septembra Regulu (EK) Nr. 2007/2000, ar kuru gan ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības asociācijas un stabilizācijas procesā vai ir ar to saistītas, gan groza Regulu (EK) Nr. 2820/98, gan arī atceļ Regulu (EK) Nr. 1763/1999 un Regulu (EK) Nr. 6/2000 [6], kurā jaunākie grozījumi izdarīti ar Regulu (EK) Nr. 2563/2000 [7]. (3) Tāpēc attiecīgi jāgroza Regula (EK) Nr. 1498/1999. (4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1498/1999 groza šādi: a) Regulas 7. panta pirmajā daļā pievieno šādu 6. un 7. punktu: "6. Ne vēlāk kā katra mēneša 10. dienā par iepriekšējo mēnesi produktu daudzumus, par ko izdotas importa licences saskaņā ar Komisijas Regulu (EK) Nr. 2414/98 [8], klasificējot atbilstoši kombinētās nomenklatūras (KN) kodam un izcelsmes valsts kodam (IDES datora kods 6). 7. Ne vēlāk kā katra mēneša 10. dienā par iepriekšējo mēnesi, produktu daudzumus, par ko izdotas importa licences saskaņā ar Padomes Regulu (EK) Nr. 2007/2000 [9], klasificējot atbilstoši Kombinētās nomenklatūras (KN) kodam un izcelsmes valsts kodam (IDES datora kods 6)." b) Regulā iekļauj šādu 7.a pantu: "7.a pants Līdz 2001. gada 31. maijam dalībvalstis par 2001. gada janvāri, februāri un martu nosūta Komisijai datus, kas minēti 7. panta pirmās daļas 6. un 7. punktā un kas sadalīti pa mēnešiem." 2. pants Šī regula stājas spēkā 2001. gada 1. maijā. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 11. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 174, 9.7.1999., 3. lpp. [4] OV L 175, 14.7.2000., 79. lpp. [5] OV L 299, 10.11.1998., 7. lpp. [6] OV L 240, 23.9.2000., 1. lpp. [7] OV L 295, 23.11.2000., 1. lpp. [8] OV L 299, 10.11.1998., 7. lpp. [9] OV L 240, 23.9.2000., 1. lpp. --------------------------------------------------